मेगा ट्रेड फेयर अब 31 तक
अलवर. दशहरा मैदान में चल रहे मेगा ट्रेड फेयर में रविवार को उमड़ी भीड़।
अलवर | अलवरमेगा ट्रेड फेयर को लोगों की मांग पर चार दिन के लिए बढ़ाया गया है। खरीदारी करने वाले जरूरत का सामान खरीदने के लिए मेले को बढ़ाने की मांग कर रहे थे। जेल का चौराहा स्थित दशहरा मैदान में चल रहे मेगा ट्रेड फेयर के प्रति लोगों में उत्साह बना हुआ है। ट्रेड फेयर का मीडिया पार्टनर दैनिक भास्कर हैं। प्रयोजन राॅयल राज विलास ने किया है।
मेला प्रभारी अमरनाथ शुक्ला ने बताया कि मेले का समापन अब 31 दिसंबर को किया जाएगा। रविवार को सुबह 11 बजे से रात नौ बजे तक लोगों ने खरीदारी का लुत्फ लिया। फेयर में लोगों को ब्रांडेड वस्तुएं, खानपान का सामान मनोरंजन जोन खासा प्रभावित कर रहा है। सुबह से शाम तक लोग पिकनिक स्पॉट जैसे माहौल के बीच खरीदारी कर रहे हैं। ट्रेड फेयर में इलेक्ट्रानिक आइटम्स, ऊनी कपड़े, आधुनिक फैशन के कपड़े, हैंड क्राफ्ट, सौंदर्य प्रसाधन, फैशन फुटवेयर, गारमेंट, हैंडलूम, फर्नीचर क्राकरी कटलरी, आर्टिफिशियल ज्वैलरी, गिफ्ट आइटम, सूचना प्रौघोगिकी की स्टाॅल, आयुर्वेद हर्बल उत्पाद, स्पोर्ट आइटम, घरेलू काम की वस्तुएं, स्वास्थ्य सामग्री, टेक्सटाइल की स्टालें लगाई गई हैं। इनके अलावा आचार, बच्चों के खानपान की सामग्री, खेलकूद का सामान, वास्तु से संबंधित वस्तुएं, की रिंग सहित अन्य तरह की वस्तुओं की लगातार खरीदारी की जा रही है।
hin_Deva bho_Deva hin_Deva hin_Deva